ОСОБЕНО МНЕНИЕ от Милена Хинкова –секретар на ОИК:

Подписвам решението с особено мнение, тъй като при обсъждане на същото не е взето предвид направеното предложение на КП “БСП за България“ на консултациите при кмета на Община Русе. В протокола от консултациите изрично е вписано искане за 85 председатели, 40 зам. председатели и 85 секретари на СИК. Вместо това е взето решение за разпределение на ръководството на СИК, при което за КП “БСП за България“ са предвидени 0/нула/ председатели, което е в противоречие с чл. 91 ал.12 и чл.92 ал.6 от ИК.

Освен това в мотивите на решението не е посочено на какво основание е направено това, нито на какъв принцип са разпределени членовете на ръководството на СИК и какво е основанието за лишаване на една политическа коалиция, която има 79 народни представители от председатели на комисиите.

Доколкото в чл.92 ал.2 ИК е предвидено, че председателят представлява същата, не е ясно защо една политическа партия ще доминира с 81,9% в представителството на СИК в община Русе.

Освен това при обсъждането не бяха взети предвид нито един от доводите, направени от мен, както и конкретното ми предложение за назначаване на СИК.

Русе, 29.09.2019 г. Секретар:

/Милена Хинкова/